Diari Oficial de la Generalitat Valenciana


Sumari del DOGV 6570, del 21-07-2011 (2011/7932)

Notificació de la sentència dictada en el procediment judicial número 156/2011.
-------------------------------------------------------------------------------

### Dades del document

Número de DOGV
:   6570

Data del DOGV
:   21-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/7932


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment judicial número 156/2011. [2011/7932]  
Judici compte de l'advocat 000156/2011  
Part demandant: Diana Jiménez Strozza.  
Part demandada: Miriam Judit Briones López i Daniel Agulló Pastor.  
En el judici a què es fa referència s'ha dictat la resolució que té el text que, literalment, és com segueix:  
«Decret número 2131/2011.  
Secretària judicial: Loreto Medina Aranda.  
Elx, 16 de juny de 2011  
Antecedents de fet  
Primer. La procuradora Diana Jiménez Strozza ha reclamat del seu poderdant la quantitat de 218,57 euros, que afirma que se li deuen pels drets produïts i avançats pagats en el procés de divorci número 984/2009, més uns altres, calculats per a costes. Hi acompanya el compte dels drets i avançaments.  
Segon. D'aquesta petició s'ha traslladat al seu poderdant, Miriam Judit Briones López i Daniel Agulló Pastor, pel termini de 10 dies, mitjançant la publicació d'un edicte al tauler d'anuncis d'aquest Jutjat, després de no ser localitzats, perquè dins d'aquest termini pague la quantitat reclamada, amb l'advertència de constrenyiment, o bé perquè s'opose al compte exposant els motius de la impugnació.  
Tercer. Ha transcorregut el termini concedit al poderdant sense que haja formulat impugnació al compte ni haja pagat la suma reclamada.  
  
Fonaments de dret  
Primer. Disposa l'article 34.3 de la Llei , d'Enjudiciament Civil, que si el poderdant no formula oposició dins del termini establit, es despatxarà execució per la quantitat que puja el compte, més les costes.  
  
Segon. En aquest cas, vist el requeriment que s'ha fet al deutor així com la seua posterior falta d'impugnació, o pagament de la quantitat reclamada, és procedent disposar l'arxivament d'aquest procediment i requerir el procurador a fi que formule demanda d'execució. Aquesta resolució valdrà de títol executiu per al despatx d'aquesta resolució, d'acord amb el que estableix l'article 517.2.9 de la Llei d'Enjudiciament Civil, sent-ne la quantitat reclamada vençuda, determinada i líquida.  
  
Part dispositiva  
Dispose:  
1. Arxivar aquest compte de procurador, instat per Diana Jiménez Strozza contra el seu poderdant Miriam Judit Briones López i Daniel Agulló Pastor.  
2. Requerir el procurador a fi que presente demanda d'execució, en el cas que desitge procedir-ne al despatx.  
Mode d'impugnació: Aquest decret no és susceptible de recurs, sense perjudici de l'oposició que puga plantejar-se davant l'execució que en el seu moment es despatxe. (Article 34.3 LEC).  
Així ho dispose, firme, i en done fe».  
Atés que es desconeix el domicili o la residència actuals dels demandats, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació.  
  
Elx, 16 de juny de 2011.- La secretària judicial: Loreto Medina Aranda.